Alkogol, giyohvandlik vositalari taʼsiridan yoki oʻzgacha tarzda mastlik holatida boʻlgan shaxslarga tibbiy yordam koʻrsatish tartibi toʻgʻrisidagi nizomni tasdiqlash haqida
(resolution, 2025-12-02)

Oʻzbekiston Respublikasi Prezidentining “Aholiga narkologik yordam koʻrsatish tizimini yanada takomillashtirish boʻyicha qoʻshimcha chora-tadbirlar toʻgʻrisida” 2022-yil 16-maydagi PQ-244-son qarori ijrosini taʼminlash, shuningdek huquqbuzarliklarning oldini olish, jamoat xavfsizligini taʼminlash va jinoyatchilikka qarshi kurashish hamda mastlik holatida boʻlgan shaxslarga tibbiy yordam koʻrsatish faoliyati samaradorligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining 2022-yil 16-maydagi PQ-244-son qarori bilan tasdiqlangan 2022 — 2026-yillarda Oʻzbekiston Respublikasi narkologiya xizmatini yanada rivojlantirish chora-tadbirlari dasturining 7-bandiga muvofiq alkogolli mastlik holatida boʻlib, mustaqil harakatlanish qobiliyatini yoʻqotgan yoki oʻzining qayerdaligini aniq anglab yetmaydigan shaxslarga tibbiy yordam koʻrsatish tartibini ishlab chiqish belgilanganligi maʼlumot uchun qabul qilinsin. 2. Quyidagilarni nazarda tutuvchi Alkogol, giyohvandlik vositalari taʼsiridan yoki oʻzgacha tarzda mastlik holatida boʻlgan shaxslarga tibbiy yordam koʻrsatish tartibi toʻgʻrisidagi nizom 1-ilovaga muvofiq tasdiqlansin: tuman (shahar) tibbiyot muassasalarida Qoraqalpogʻiston Respublikasi sogʻliqni saqlash vaziri, viloyatlar sogʻliqni saqlash boshqarmalari va Toshkent shahar sogʻliqni saqlash bosh boshqarmasi boshliqlari buyrugʻi asosida tumanlararo tibbiy yordam koʻrsatish punktlarini 10 oʻrindan kam boʻlmagan holda tashkil qilish; ichki ishlar organlari xodimlari tomonidan alkogol, giyohvandlik vositalari taʼsirida yoki oʻzgacha tarzda mastlik holatida boʻlib, mustaqil harakatlanish qobiliyatini yoʻqotgan yoki qayerdaligini aniq anglab yetmaydigan shaxslarni tibbiy yordam koʻrsatish punktlariga olib borish uchun asos boʻlib xizmat qiluvchi mezonlarni belgilash; alkogol, giyohvandlik vositalari taʼsirida yoki oʻzgacha tarzda mastlik holatida boʻlgan shaxslarni tibbiy yordam koʻrsatish punktlariga olib kelish, qabul qilish va yordam koʻrsatish hamda chiqarib yuborish tartibi. 3. Qoraqalpogʻiston Respublikasi, viloyatlar va Toshkent shahrining tuman (shahar) tibbiyot birlashmalari tarkibida mastlik holatida boʻlgan shaxslarga tibbiy yordam koʻrsatish tumanlararo punktlarining roʻyxati 2-ilovaga muvofiq tasdiqlansin. 4. Sogʻliqni saqlash vazirligi bir oy muddatda: tibbiy yordam koʻrsatish punktlarining shtat normativlarini ishlab chiqsin va belgilangan tartibda tasdiqlasin; Milliy gvardiya bilan birgalikda tibbiy yordam koʻrsatish punktlari va xodimlarining tunu-kun qoʻriqlanishini taʼminlash choralarini koʻrsin; manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni ushbu qarorga muvofiqlashtirsin. 5. Ichki ishlar vazirligi jamoat joylarida alkogol, giyohvandlik vositalari taʼsirida yoki oʻzgacha tarzda mastlik holatida boʻlib, mustaqil harakatlanish qobiliyatini yoʻqotgan yoki qayerdaligini aniq anglab yetmaydigan shaxslarni ushbu qaror bilan tasdiqlangan Nizom talablaridan kelib chiqib, tibbiy yordam koʻrsatish punktlariga yetkazilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasi sogʻliqni saqlash vaziri B.A. Musayev va ichki ishlar vaziri P.R. Bobojonov zimmasiga yuklansin. 1. Mazkur Nizom alkogol, giyohvandlik vositalari taʼsiridan yoki oʻzgacha tarzda mastlik holatida boʻlib, mustaqil harakatlanish qobiliyatini yoʻqotgan yoki qayerdaligini aniq anglab yetmaydigan shaxslarni (alkogol va boshqa psixoaktiv moddalardan ogʻir zaharlanish (hushsiz, koma) holatlari bundan mustasno) ichki ishlar organlari xodimlari tomonidan tibbiy yordam koʻrsatish punktlariga yetkazish va ularga tibbiy yordam koʻrsatish tartibini belgilaydi. 2. Ushbu Nizomda quyidagi asosiy tushunchalar qoʻllaniladi: alkogol, giyohvandlik vositalari taʼsiridan yoki oʻzgacha tarzda mastlik holatida boʻlib, mustaqil harakatlanish qobiliyatini yoʻqotgan yoki qayerdaligini aniq anglab yetmaydigan shaxslar (keyingi oʻrinlarda — mastlik holatidagi shaxs) — psixoaktiv moddalar taʼsirida mastlik holatidagi shaxs; narkologik kasallik (surunkali alkogolizm, giyohvandlik, zaharvandlik) — psixoaktiv moddalarga patologik ruju qoʻyish, ulardan surunkali zaharlanishning psixosomatik (ruhiy va jismoniy) hamda ijtimoiy oqibatlari bilan tavsiflanadigan surunkali kasallik; psixoaktiv moddalar — markaziy asab tizimiga oʻziga xos taʼsir koʻrsatadigan, muntazam ravishda isteʼmol qilganda ruhan va jismonan qaramlikni yuzaga keltirishi mumkin boʻlgan, kelib chiqishi sintetik yoki tabiiy kimyoviy moddalar; psixoaktiv moddalar taʼsiridan mastlik holatini aniqlash uchun shaxslarni tibbiy tekshiruvdan oʻtkazish — shaxslarda mastlik holatini aniqlashga qaratilgan tibbiy koʻrik usullari va tibbiy tekshiruvlar majmui. 3. Mastlik holatida boʻlgan shaxslarga tibbiy yordam koʻrsatish uchun Qoraqalpogʻiston Respublikasi sogʻliqni saqlash vaziri, viloyatlar sogʻliqni saqlash boshqarmalari hamda Toshkent shahar sogʻliqni saqlash bosh boshqarmasi boshliqlari buyruqlari bilan tuman (shahar) tibbiyot birlashmalari tarkibida kamida 10 oʻrinli tumanlararo tibbiy yordam koʻrsatish punktlari tashkil qilinadi. 4. Tibbiy yordam koʻrsatish punktlarida ichki rejim hamda jamoat tartibini saqlash, huquqbuzarliklarning oldini olish va bartaraf etish maqsadida Oʻzbekiston Respublikasi Milliy gvardiyasi Qoʻriqlash bosh boshqarmasining qoʻriqlash boʻlinmalari tashkil etiladi. 5. Tibbiy yordam koʻrsatish punktlari videokuzatuv kameralari bilan jihozlangan boʻlishi shart. 6. Ichki ishlar organlari xodimlari tomonidan tibbiy yordam koʻrsatish punktlariga koʻchalarda, maydonlarda, stadionlarda, xiyobonlarda, istirohat bogʻlarida, avtomobil yoʻllarida, vokzallarda, aeroportlarda va boshqa jamoat joylarida (yashash joyidan olib borish bundan mustasno) boʻlgan mastlik holatidagi shaxslarni tibbiy yordam koʻrsatish punktlariga olib borish uchun quyidagi mezonlar asos boʻladi: shaxsning maqsadli harakatlar sodir etish yoki oʻzi mustaqil harakatlanish qobiliyatining yoʻqotganligi (biror joyda yotgan yoki oʻtirgan holati); shaxsning uyquchanligi, uygʻotishning qiyinligi; shaxsning tikka holatda mustaqil tura olmasligi; nutqining noaniq, tushunarsiz, oʻzaro bogʻliq boʻlmagan uzuq-yuluq alohida soʻzlardan tashkil topishi (gʻoʻldirashi); savollarni yaxshi tushunmasligi, oʻzining qayerdaligini aniq anglab yetmasligi. 7. Alkogol, giyohvandlik vositalari taʼsiridan yoki oʻzgacha tarzda mastlik holatida boʻlgan shaxslarga tibbiy yordam koʻrsatish ushbu Nizomga ilovada keltirilgan sxemaga muvofiq amalga oshiriladi. 8. Tibbiy yordam koʻrsatish punktlarining asosiy vazifalari quyidagilar hisoblanadi: mastlik holatidagi shaxslarni hushyor holatga keltirish boʻyicha tibbiy yordam koʻrsatish; mastlik holatidagi shaxslarni kecha-kunduz qabul qilish va roʻyxatini yuritish; tibbiy yordam koʻrsatish punktiga qabul qilingan shaxslarni xavfsiz va sogʻligʻiga ziyon yetmaydigan sharoitlarda saqlash; tibbiy yordam koʻrsatish punktlariga olib kelingan shaxslarda boshqa yoʻnalishdagi davolash-profilaktika muassasalarida shoshilinch tibbiy yordam koʻrsatishni talab etuvchi holatlar (jarohatlar, kuyish, insult, ichki aʼzolar funksiyalarining yaqqol dekompensatsiyasi va b.) aniqlangan taqdirda, ularni tegishli davolash-profilaktika muassasasiga yuborish; mastlik holatidagi shaxslarni hushyor holatga kelgandan soʻng tibbiy yordam koʻrsatish punktlaridan chiqarib yuborish; mastlik holatidagi shaxs hushyor holatga kelgandan soʻng tibbiy yordam koʻrsatish punktidan chiqarib yuborish vaqtida undan vaqtincha saqlash uchun olib qoʻyilgan buyumlarini qaytarish. 9. Mastlik holatidagi shaxslar ichki ishlar organlari xodimlari tomonidan aniqlanadi va tibbiy yordam koʻrsatish punktlariga olib boriladi. Bunda, ichki ishlar xodimi: mastlik holatidagilarning shaxsini aniqlaydi; mastlik holatidagi shaxslarga nisbatan huquqbuzarliklarning, shuningdek ularning hayoti va sogʻligʻiga tahdid soluvchi xavfning oldini olish maqsadida ularga birinchi yordam koʻrsatadi; zarurat tugʻilganda (mastlik holatidagi shaxsning hushsizligi, koma holatidaligi, ogʻir tan jarohati olganligi yoki hayoti va sogʻligʻiga tahdid solayotgan boshqa holatlarda), ular aniqlangan joyga zudlik bilan tez tibbiy yordam brigadasini chaqiradi; tez yordam brigadasini kelish imkoni boʻlmagan taqdirda, yuqorida koʻrsatilgan shaxslarni tibbiyot muassasalariga oʻz xizmat avtomashinalarida yetkazib boradi, bu haqda ichki ishlar hududiy organining navbatchilik boʻlimiga xabar beradi, navbatchining koʻrsatmalariga muvofiq harakat qiladi; mastlik holatida boʻlgan shaxslarning shaxsiy mulki xavfsizligini taʼminlash choralarini koʻradi. 10. Tibbiy yordam koʻrsatish punktlari sharoitida yordam koʻrsatishga tibbiy koʻrsatmalar mavjud boʻlganda, mastlik holatidagi shaxslarni ushbu punktlarga ichki ishlar organlari xodimlari oʻz xizmat avtomashinalarida yetkazadi. Ularning sogʻligʻiga zarar yetkazilishini istisno etuvchi, ushbu shaxslarning yonida boʻlgan ashyolar, hujjatlar va qimmatli buyumlarning saqlanishini taʼminlash choralarini koʻradi. 11. Mastlik holatidagi shaxslarni tibbiy yordam koʻrsatish punktlariga olib kelishdan oldin ichki ishlar organlari xodimlari ularda oʻziga yoki boshqa fuqarolarga tan jarohatlari yetkazishi mumkin boʻlgan sovuq qurol, shuningdek qurol sifatida ishlatilishi mumkin boʻlgan boshqa buyum (jism)lar yoʻqligiga ishonch hosil qilishlari kerak. Mastlik holatidagi shaxsning yonida sovuq qurol, giyohvand moddalar va muomalada boʻlishi taqiqlangan yoki cheklangan buyumlar (jismlar) aniqlangan taqdirda, ushbu buyum (jism)lar ichki ishlar organlari xodimi tomonidan olib qoʻyiladi hamda butun tibbiy yordam koʻrsatish davri davomida ushbu shaxsning zarur qoʻriqlanishini taʼminlaydi. 12. Mastlik holatidagi shaxsga tibbiy yordam koʻrsatilgandan soʻng, unga nisbatan qonunchilikda belgilangan tegishli choralar koʻrish va olib qoʻyilgan buyumlar (jismlar) saqlash, topshirish yoki yoʻq qilish masalalarini hal etish uchun hududiy tuman (shahar) ichki ishlar boshqarmasi (boʻlimi)ga topshiriladi. 13. Tibbiy yordam koʻrsatish punktiga olib kelingan mastlik holatidagi shaxsga tibbiy yordam koʻrsatish punktida yordam koʻrsatish uchun tibbiy koʻrsatmalar mavjud boʻlsa, ushbu shaxsni tibbiy yordam koʻrsatish punktiga qabul qilish toʻgʻrisida navbatchi shifokor tomonidan dalolatnoma tuzilib, tibbiyot xodimi va ichki ishlar organi xodimi tomonidan imzolanadi. 14. Tibbiy yordam koʻrsatish punktlariga olib kelingan mastlik holatidagi shaxslarning kiyim-boshi va boshqa buyumlari ichki ishlar organlari xodimlari tomonidan tibbiyot xodimlari va xolislar ishtirokida tekshiriladi. Tekshirish mobaynida mastlik holatidagi shaxsdan uning yonidagi buyumlari dalolatnoma bilan rasmiylashtiriladi va vaqtincha saqlash uchun olib qoʻyiladi. Bunda, mazkur buyumlar har bir shaxs uchun alohida yacheykasi boʻlgan, raqamlangan va qulflanadigan maxsus jihozlangan shkafda saqlanadi. 15. Tibbiy yordam koʻrsatish punktlariga olib kelingan barcha shaxslar shaxsini tasdiqlovchi hujjatlar yoki uni olib kelgan ichki ishlar organlari xodimlarining yozma yoʻllanmalarida koʻrsatilgan maʼlumotlariga koʻra maxsus tikilgan, raqamlangan, tibbiyot muassasasi rahbari imzosi va tashkilot muhri bosilgan daftarda qayd etiladi. 16. Tibbiy yordam koʻrsatish punktlariga shaxsini tasdiqlovchi hujjatlari boʻlmagan shaxs olib kelinganda, koʻrik dalolatnomasida uning alohida belgilari (chandiqlari, tatiurovkalari, tugʻma dogʻlari va boshqa) sinchiklab qayd qilinadi. Ichki ishlar organlari xodimlari shaxsni tashqi qiyofasini tuzishda tibbiyot xodimlariga yordam beradi. 17. Tibbiy yordam koʻrsatish punktlariga olib kelingan shaxslar ushbu punktlarning xonalariga joylashtiriladi. Bunda erkaklar ayollardan, voyaga yetmaganlar esa voyaga yetganlardan alohida saqlanadi. 18. Navbatchi tibbiy xodimlar ichki ishlar organlari xodimlari bilan birgalikda olib kelingan shaxsning qarindoshlariga darhol xabar berish choralarini koʻradi. 19. Tibbiy yordam koʻrsatish punktlariga olib kelingan shaxslarga qonunchilik hujjatlarida belgilangan, sanitariya qoidalari, normalari va gigiyena normativlari hamda yongʻin xavfsizligi faoliyatini texnik jihatdan tartibga solish sohasidagi normativ hujjatlar talablariga javob beradigan maishiy sharoitlar yaratiladi. 20. Tibbiy yordam koʻrsatish punktlarida tegishli ichki ishlar organlari, davolash-profilaktika muassasalari xodimlari bilan aloqani yoʻlga qoʻyish hamda olib kelingan shaxslarning qarindoshlariga xabar berish uchun telefon apparati oʻrnatiladi. 21. Tibbiy yordam koʻrsatish punktlariga olib kelingan mastlik holatidagi shaxslarga tibbiy yordam narkolog-shifokorlar yoki maxsus tayyorgarlikdan oʻtgan shifokorlar va boshqa tibbiyot xodimlari tomonidan koʻrsatiladi. 22. Tibbiy yordam koʻrsatish punktlariga olib kelingan mastlik holatidagi shaxslar tibbiy yordam koʻrsatish punktlarining shifokorlari tomonidan tibbiy koʻrikdan oʻtkaziladi. 23. Tibbiy koʻrikdan oʻtkazish natijalari tibbiy yordam koʻrsatish punktlari vrachlari tomonidan tuziladigan mastlik holatidagi shaxslarning sogʻligʻi holatini tekshirish natijalari dalolatnomasida qayd etiladi va ushbu dalolatnoma qatʼiy hisobot hujjati hisoblanadi. 24. Tibbiy koʻrikdan oʻtkazish vaqtida olib kelingan shaxsda bosh miya jarohatlari yoki boshqa ogʻir tan jarohatlari, shuningdek yaqqol ayon boʻlgan ogʻir holatlar aniqlanganda, tibbiy yordam koʻrsatish punkti joylashgan muassasada toʻliq hajmda tibbiy yordam koʻrsatish imkoni boʻlmasa, navbatchi shifokor tomonidan yordam koʻrsatish hajmi yoki boshqa davolash-profilaktika muassasasiga oʻtkazish masalasi hal qilinadi. 25. Tibbiy yordamning koʻrsatilish hajmi olib kelingan shaxsning ahvolidan kelib chiqib, Oʻzbekiston Respublikasi Sogʻliqni saqlash vazirligi tomonidan tasdiqlangan davolash standartlari va protokollariga muvofiq amalga oshiriladi. 26. Mastlik holatidagi shaxs tibbiy yordam koʻrsatish punktida 12 soatgacha boʻlganda dalolatnoma, 12 soatdan koʻp vaqt boʻlganda va tibbiy koʻrsatmalar mavjud boʻlgan hollarda — kasallik tarixi rasmiylashtiriladi. Tibbiy yordam koʻrsatish punktida qoʻllanilishi zarur boʻlgan dori vositalari va tibbiy buyumlar roʻyxati Oʻzbekiston Respublikasi Sogʻliqni saqlash vazirligi tomonidan belgilanadi. Dori vositalari va tibbiy buyumlarning sarflanishini hisobga olish belgilangan tartibda amalga oshiriladi. 27. Mastlik holatidagi shaxs tibbiy yordam koʻrsatilganidan va hushyor holatga keltirilganidan soʻng shifokor uni takroran tibbiy koʻrikdan oʻtkazadi va chiqarish mumkinligi toʻgʻrisida xulosani beradi. Bunda, mastlik holatidagi shaxsni hushyor holatga keltirish muddati 3 soatdan kam boʻlmasligi kerak. 28. Tibbiy yordam koʻrsatish punktiga olib kelingan mastlik holatidagi shaxslarni sutkaning tungi vaqtida, yaʼni soat 23.00 dan 06.00 ga qadar yoki yilning sovuq davrida chiqarib yuborish, ularning qarindoshlari kuzatuvi ostida amalga oshiriladi. 29. Tibbiy yordam koʻrsatish punktiga olib kelingan mastlik holatidagi shaxsga chiqarib yuborish davomida bayonnomaga yoki kasallik tarixiga imzo qoʻydirgan holda olib qoʻyilgan hujjatlar, pullar va boshqa buyumlari qaytarib beriladi. 30. Tibbiy yordam koʻrsatish punktiga olib kelingan mastlik holatidagi shaxslar: shaxsiy xavfsizligi taʼminlangan va sogʻligʻiga ziyon yetmaydigan sharoitlarda saqlanishga, tegishli tibbiy yordam olishga; tibbiy yordam koʻrsatish punktiga olib kelinganligi toʻgʻrisida qarindoshlari yoki boshqa shaxslarga xabar berishga; ijtimoiy-maishiy shart-sharoitlarga ega boʻlish va qonunchilikda taqiqlanmagan predmet va buyumlardan foydalanishga haqli. Tibbiy yordam koʻrsatish punktiga olib kelingan mastlik holatidagi shaxslar qonunchilik hujjatlariga muvofiq boshqa huquqlarga ham ega boʻlishi mumkin. Mastlik holatidagi shaxslar tibbiy yordam koʻrsatish punktida belgilangan tartibga rioya qilishi shart. 31. Tibbiy yordam koʻrsatish punktlari tibbiyot xodimlari: tibbiy yordam koʻrsatish punkti hududida turgan boshqa shaxslardan tibbiy yordam koʻrsatish punkti xodimlarining xizmat majburiyatlarini bajarishga toʻsqinlik qiluvchi harakatlarni darhol toʻxtatishni talab qilish, ularni bartaraf etish va bu haqida darhol ichki ishlar organlariga murojaat etishga; ichki ishlar organlari xodimlari tomonidan mastlik holatidagi shaxslardan tibbiy yordam koʻrsatish punktida saqlash, tarqatish, isteʼmol qilish va ulardan foydalanish taqiqlangan ashyolar va oziq-ovqat mahsulotlarini olib qoʻyilishida ishtirok etishga haqli. Tibbiy yordam koʻrsatish punktlari tibbiyot xodimlari qonunchilik hujjatlariga muvofiq boshqa huquqlarga ham ega boʻlishi mumkin. 32. Tibbiy yordam koʻrsatish punktlari tibbiyot xodimlari: tibbiy yordam koʻrsatish punktlariga olib kelingan mastlik holatidagi shaxslarni tibbiy koʻrikdan oʻtkazishi; oʻz ishini bajarishda tibbiy etika va deontologiyaga amal qilishi; oʻzining malakasi, lavozim yoʻriqnomalari va majburiyatlariga muvofiq mastlik holatidagi shaxslarga tibbiy yordam koʻrsatishi; mastlik holatida boʻlgan shaxslarni qabul qilish vaqtida, ularda tan jarohatlari aniqlangan taqdirda, darhol ichki ishlar organlarining navbatchilik qismlariga xabar berishi; Oʻzbekiston Respublikasi Sogʻliqni saqlash vazirligi tomonidan tasdiqlangan davolash standartlari va protokollariga amal qilishi; tibbiy yordam koʻrsatish punktiga olib kelingan mastlik holatidagi shaxs hushyor holatga kelganidan soʻng uni tibbiy yordam koʻrsatish punktidan chiqarib yuborishi shart. Tibbiy yordam koʻrsatish punktlari tibbiyot xodimlari oʻz zimmasiga qonunchilik hujjatlarga muvofiq boshqa majburiyatlarni ham olishi mumkin. 33. Tibbiy yordam koʻrsatish jarayonida tibbiyot xodimlari sogʻligʻiga zarar yetkazilib, bu uning mehnat qobiliyatini vaqtincha yoʻqotilishiga sabab boʻlgan taqdirda, shuningdek nogironlik yuz berganda ushbu shaxsga, u vafot etgan taqdirda esa uning qonuniy vakiliga yetkazilgan zarar qonunchilik hujjatlarida belgilangan tartibda qoplanadi. 34. Oʻzbekiston Respublikasi Milliy gvardiyasi Qoʻriqlash boʻlinmalari naryadlari: mastlik holatida boʻlgan shaxslarni tibbiy yordam koʻrsatish punktlariga qabul qilish uchun tibbiyot xodimlari koʻrikdan oʻtkazayotgan va tibbiy yordam koʻrsatayotgan vaqtda jamoat tartibini taʼminlaydi; mastlik holatida boʻlgan shaxslar tomonidan agressiv xatti-harakatlar bilan qonunbuzarlik harakatlari sodir etilgan taqdirda, tegishli choralar koʻradi; tibbiy yordam koʻrsatish punktlarida ichki, ruxsat berish rejimlarini hamda jamoat tartibini taʼminlash, huquqbuzarliklarning oldini olish va bartaraf etish boʻyicha choralar koʻradi; qoʻriqlanayotgan obyektlardagi mol-mulkni saqlash shart-sharoitlari, muhandislik-texnik vositalar holatini tekshiradi; tibbiy yordam koʻrsatish punktlarida huquqbuzarlik sodir etgan shaxslarga nisbatan qonunda belgilangan tartibda jismoniy kuch ishlatish, oʻqotar qurol va maxsus vositalaridan foydalanish choralarini koʻradi; qoʻriqlanayotgan obyekt maʼmuriyatiga, mansabdor shaxsiga obyektni muhandislik-texnik mustahkamligini taʼminlash, signalizatsiya tizimlari va videokuzatuv bilan jihozlash boʻyicha taqdimnoma kiritadi; tibbiy yordam koʻrsatish punktlaridan mol-mulk, moddiy boyliklar va turli yuklarni noqonuniy olib chiqishga yoki olib kirishga urinayotgan shaxslarni ushlaydi; tibbiy yordam koʻrsatish punktlarida huquqbuzarlik sodir etgan shaxslarga nisbatan belgilangan tartibda chora koʻradi, zarur hollarda esa tegishli qaror qabul qilish uchun ularni hududiy ichki ishlar organlariga topshiradi; mastlik holatidagi shaxslardan xizmat vazifalari bajarilishiga toʻsqinlik qiluvchi huquqbuzarliklar va xatti-harakatlarni toʻxtatishni talab qiladi, ushbu talablar bajarilmagan taqdirda, qonunchilik hujjatlarida nazarda tutilgan tegishli choralarni qoʻllaydi. 35. Qoʻriqlash boʻlinmalari naryadlari: xizmatni oʻtash joylarida huquqbuzarliklarning oldini olish va ularni bartaraf etish boʻyicha tadbirlarni amalga oshirishi; qoʻriqlanayotgan obyektda jinoyat, maʼmuriy huquqbuzarlik izlarining saqlanishini taʼminlashi; qoʻriqlanayotgan obyektda huquqbuzarliklarni profilaktika qilish, ularni sodir etishga olib keluvchi sabab va shart-sharoitlarni aniqlash hamda bartaraf etish choralarini koʻrishi shart. Qoʻriqlash boʻlinmalari naryadlari zimmasiga qonunchilik hujjatlariga muvofiq boshqa majburiyatlar ham yuklanishi mumkin. 36. Tibbiy yordam koʻrsatish punktlariga umumiy rahbarlik, ular tashkil etilgan tuman (shahar) tibbiyot muassasalarining bosh shifokori tomonidan, punktlarga bevosita rahbarlik esa ushbu punktlarda joriy etilgan boʻlim mudirlari tomonidan amalga oshiriladi. 37. Boʻlim mudiri oʻz vakolatlari doirasida: tibbiy yordam koʻrsatish punktiga bevosita rahbarlik qiladi; tibbiy yordam koʻrsatish punkti vakolati doirasiga kiruvchi masalalar boʻyicha qarorlar qabul qiladi hamda tibbiy yordam koʻrsatish punkti zimmasiga yuklatilgan vazifalarning lozim darajada bajarilishi uchun shaxsan javob beradi; tibbiy yordam koʻrsatish punkti xodimlari oʻrtasida funksional vazifalarni taqsimlaydi, ular zimmasiga yuklatilgan majburiyatlarning bajarilishi ustidan nazoratni amalga oshiradi, tibbiy yordam koʻrsatish punktida saqlanayotgan shaxslarning kun tartibini tasdiqlaydi; tibbiy yordam koʻrsatish punktining ish rejalarini tasdiqlaydi; tibbiy yordam koʻrsatish punkti tibbiyot xodimlari uchun majburiy boʻlgan koʻrsatmalar beradi; kadrlarni tanlash, joy-joyiga qoʻyish, boshqa lavozimga oʻtkazish, shuningdek ularni ragʻbatlantirish va ularga intizomiy jazolarni qoʻllash haqidagi takliflarni tegishli davolash-profilaktika muassasasining bosh shifokoriga belgilangan tartibda taqdim etadi. Boʻlim mudiri qonunchilik hujjatlariga muvofiq boshqa vakolatlarni ham amalga oshirishi mumkin. 38. Tibbiy yordam punktlarida mastlik holatidagi shahslar uchun ishlatilgan dori vositalari va tibbiy buyumlar, shuningdek tibbiy hujjatlar hisobini yuritish Oʻzbekiston Respublikasi Sogʻliqni saqlash vazirligi tomonidan belgilangan tartibda amalga oshiriladi. 39. Ushbu Nizom buzilishida aybdor boʻlgan shaxslar qonunchilik hujjatlarida belgilangan tartibda javobgar boʻladi. Bosqichlar Subyektlar Tadbirlar Ijro muddati 1-bosqich Ichki ishlar organlari xodimlari Koʻchalarda, maydonlarda, stadionlarda, xiyobonlarda, istirohat bogʻlarida, avtomobil yoʻllarida, vokzallarda, aeroportlarda va boshqa jamoat joylarida mastlik holatidagi shaxslarni aniqlaydi va tibbiy yordam koʻrsatish punktlariga olib boradi. Mastlik holatidagi shaxs aniqlanishi bilan 2-bosqich Tibbiy yordam koʻrsatish punkti xodimlari va ichki ishlar organlari xodimlari 1. Tibbiy yordam koʻrsatish punktiga olib kelingan mastlik holatidagi shaxsni tibbiy yordam koʻrsatish punktiga qabul qilish toʻgʻrisida navbatchi shifokor tomonidan dalolatnoma tuzilib, tibbiyot xodimi va ichki ishlar organi xodimi tomonidan imzolanadi. 2. Mastlik holatidagi shaxsni maxsus daftarda qayd etadi va xonaga joylashtiradi. 3. Mastlik holatidagi shaxsning qarindoshlariga bu haqida darhol xabar berish choralarini koʻradi. Mastlik holatidagi shaxs olib kelingan vaqtdan boshlab 3-bosqich Tibbiy yordam koʻrsatish punkti xodimlari 1. Mastlik holatidagi shaxsni tibbiy koʻrikdan oʻtkazadi va mastlik holatidagi shaxslarning sogʻligʻi holatini tekshirish natijalari dalolatnomasini rasmiylashtiradi. 2. Mastlik holatidagi shaxs tibbiy yordam koʻrsatish punktida 12 soatgacha boʻlganda dalolatnoma, 12 soatdan koʻp vaqt boʻlganda va tibbiy koʻrsatmalar mavjud boʻlgan hollarda — kasallik tarixi rasmiylashtiriladi. Mastlik holatidagi shaxs tibbiyot punkti xonasiga joylashtirilgan vaqtdan boshlab 4-bosqich Tibbiy yordam koʻrsatish punkti xodimlari Mastlik holatidagi shaxs tibbiy yordam koʻrsatilganidan va hushyor holatga keltirilganidan soʻng shifokor uni takroran tibbiy koʻrikdan oʻtkazadi va chiqarish mumkinligi toʻgʻrisida xulosani beradi. Bunda, mastlik holatidagi shaxsni hushyor holatga keltirish muddati 3 soatdan kam boʻlmasligi kerak. Tibbiy yordam koʻrsatish punktiga olib kelingan mastlik holatidagi shaxslarni sutkaning tungi vaqtida, yaʼni soat 23.00 dan 06.00 ga qadar yoki yilning sovuq davrida chiqarib yuborish, ularning qarindoshlari kuzatuvi ostida amalga oshiriladi. Tibbiy yordam koʻrsatish punktiga olib kelingan mastlik holatidagi shaxsga chiqarib yuborish davomida bayonnomaga yoki kasallik tarixiga imzo qoʻydirgan holda olib qoʻyilgan hujjatlar, pullar va boshqa buyumlari qaytarib beriladi. Mastlik holatidagi shaxs toʻliq oʻziga kelganda T/r T/r Tumanlararo punktlar Tumanlararo punktlarga biriktirilgan tuman va shaharlar Tumanlararo punktlarning manzili I. 2022-yilda tashkil etiladigan tumanlararo punktlar Qoraqalpogʻiston Respublikasi 1. 1. Xoʻjayli tumani tibbiyot birlashmasi Taxiatosh tumani Xoʻjayli tumani Xoʻjayli tumani, T. Ibragimov koʻchasi, 24-uy 2. 2. Nukus tumani tibbiyot birlashmasi Nukus tumani Nukus tumani, Akmangit guzari koʻchasi, 34-uy 3. 3. Respublika ixtisoslashtirilgan ruhiy salomatlik ilmiy-amaliy tibbiyot markazi (keyingi oʻrinlarda — RIRSIATM) Qoraqalpogʻiston Respublikasi hududiy filiali Nukus shahri Nukus shahri, U. Bekmanov koʻchasi, 114-uy 4. 4. Toʻrtkoʻl tumani tibbiyot birlashmasi Beruniy tumani Toʻrtkoʻl tumani Toʻrtkoʻl tumani, Nukus koʻchasi, 36-uy 5. 5. Ellikqalʼa tumani tibbiyot birlashmasi Ellikqalʼa tumani Ellikqalʼa tumani, Navoiy koʻchasi, raqamsiz uy 6. 6. Qoʻngʻirot tumani tibbiyot birlashmasi Moʻynoq tumani Qoʻngʻirot tumani Qoʻngʻirot tumani, Oltinkoʻl mahallasi 7. 7. Qonlikoʻl tumani tibbiyot birlashmasi Qonlikoʻl tumani Qonlikoʻl tumani, A. Musayev koʻchasi, 14-uy 8. 8. Shumanay tumani tibbiyot birlashmasi Shumanay tumani Shumanay tumani, Mamiy ovul fuqarolar yigʻini 9. 9. Chimboy tumani tibbiyot birlashmasi Chimboy tumani Chimboy tumani, Sh. Rashidov koʻchasi, 43-uy 10. 10. Qoraoʻzak tumani tibbiyot birlashmasi Qoraoʻzak tumani Taxtakoʻpir tumani Qoraoʻzak tumani, Berdax koʻchasi, raqamsiz uy 11. 11. Kegeyli tumani tibbiyot birlashmasi Kegeyli tumani Boʻzatov tumani Kegeyli tumani, Doʻstlik koʻchasi, 3-uy 12. 12. Amudaryo tumani tibbiyot birlashmasi Amudaryo tumani Amudaryo tumani, Shifokorlar mahallasi Andijon viloyati 13. 1. RIRSIATM Andijon viloyati hududiy filiali Andijon shahri Andijon tumani Oltinkoʻl tumani Andijon shahri, Yu. Otabekov koʻchasi, 3-uy 14. 2. Boʻston tumani tibbiyot birlashmasi Boʻston tumani Shahrixon tumani Boʻston tumani, Ulugʻbek koʻchasi, 1-uy 15. 3. Asaka tumani tibbiyot birlashmasi Asaka tumani Marhamat tumani Asaka tumani, Ilgʻor qishlogʻi 16. 4. Baliqchi tumani tibbiyot birlashmasi Baliqchi tumani Ulugʻnor tumani Baliqchi tuman, Chinobod qishlogʻi 17. 5. Paxtaobod tumani tibbiyot birlashmasi Paxtaobod tumani Izboskan tumani Paxtaobod tumani, Kelajak ovozi koʻchasi, 1-uy 18. 6. Qoʻrgʻontepa tumani tibbiyot birlashmasi Qoʻrgʻontepa ?umani Xonobod shahri Qorasuv shahri Koʻrgʻontepa tumani, Mustaqillik koʻchasi, 135-uy 19. 7. Jalaquduq tumani tibbiyot birlashmasi Jalaquduq tumani Xoʻjaobod tumani Buloqboshi tumani Jalaquduq tumani, Oʻzbekiston koʻchasi, 95-uy Buxoro viloyati 20. 1. RIRSIATM Buxoro viloyati hududiy filiali Buxoro shahri Buxoro shahri, Joʻbor koʻchasi, 65-uy 21. 2. Qorakoʻl tumani tibbiyot birlashmasi Qorakoʻl tumani Olot tumani Qorakoʻl tumani, Ulugʻbek koʻchasi, 21-uy 22. 3. Jondor tumani tibbiyot birlashmasi Jondor tumani Jondor tumani, M. Tarobiy koʻchasi, 157-uy 23. 4. Gʻijduvon tumani tibbiyot birlashmasi Gʻijduvon tumani Gʻijduvon tumani, Ulugʻbek koʻchasi, 100-uy 24. 5. Vobkent tumani tibbiyot birlashmasi Vobkent tumani Shofirkon tumani Vobkent tumani, Tadbirkor koʻchasi, 35-uy 25. 6. Romitan tumani tibbiyot birlashmasi Romitan tumani Peshkoʻ tumani Romitan tumani, Shifokorlar koʻchasi, 162-uy 26. 7. Buxoro tumani tibbiyot birlashmasi Buxoro tumani Buxoro tumani, Fitrat koʻchasi, 17-uy 27. 8. Kogon shahri tibbiyot birlashmasi Qorovulbozor tumani Kogon tumani Kogon shahri Kogon shahri, Oltinkoʻl koʻchasi, 1-uy Jizzax viloyati 28. 1. RIRSIATM Jizzax viloyati hududiy filiali Paxtakor tumani Arnasoy tumani Doʻstlik tumani Mirzachoʻl tumani Paxtakor tumani, Dilorom koʻchasi, 2-uy 29. 2. Zomin tumani tibbiyot birlashmasi Yangiobod tumani Zarbdor tumani Zomin tumani Zomin tumani, Ulugʻbek koʻchasi, 17-uy 30. 3. Sharof Rashidov tumani tibbiyot birlashmasi Sharof Rashidov tumani Jizzax shahri Baxmal tumani Gʻallaorol tumani Sharof Rashidov tumani, Uch tol koʻchasi, 5-uy 31. 4. Forish tumani tibbiyot birlashmasi Forish tumani Zafarobod tumani Forish tumani, Oqtepa mahallasi Qashqadaryo viloyati 32. 1. RIRSIATM Qashqadaryo viloyati hududiy filiali Qarshi shahri Qarshi tumani Nishon tumani Qarshi shahri, Besh yogʻoch koʻchasi, 7/1-uy 33. 2. Mirishkor tumani tibbiyot birlashmasi Mirishkor tumani Yangi Mirishkor shaharchasi, Oʻzbekiston koʻchasi, 35-uy 34. 3. Kitob tumani tibbiyot birlashmasi Kitob tumani Shahrisabz shahri Shahrisabz tumani Kitob tumani, Katta yoʻl koʻchasi, 123-uy 35. 4. Yakkabogʻ tumani tibbiyot birlashmasi Yakkabogʻ tumani Yakkabogʻ tumani, Choʻmich koʻchasi, 2-uy 36. 5. Gʻuzor tumani tibbiyot birlashmasi Gʻuzor tumani Qamashi tumani Gʻuzor tumani, Oʻzbekiston koʻchasi, 87-uy 37. 6. Dehqonobod tumani tibbiyot birlashmasi Dehqonobod tumani Dehqonobod tumani, Guliston koʻchasi, 5-uy 38. 7. Koson tumani tibbiyot birlashmasi Koson tumani Kasbi tumani Koson tumani, Quyiobron koʻchasi, 1-uy 39. 8. Muborak tumani tibbiyot birlashmasi Muborak tumani Muborak tumani, Istiqlol mahallasi 40. 9. Chiroqchi tumani tibbiyot birlashmasi Chiroqchi tumani Koʻkdala tumani Chiroqchi tumani, Yangi qurilish koʻchasi, 1-uy Navoiy viloyati 41. 1. RIRSIATM Navoiy viloyati hududiy filiali Navoiy shahri Karmana tumani Navoiy shahri, Binokor koʻchasi, 5-uy 42. 2. Zarafshon shahri tibbiyot birlashmasi Zarafshon shahri Tomdi tumani Zarafshon shahri, A. Navoiy koʻchasi, 4-uy 43. 3. Uchquduq shahri tibbiyot birlashmasi Uchquduq shahri Uchquduq tuman Uchquduq tuman, A. Temur koʻchasi, 2a-uy 44. 4. Xatirchi tumani tibbiyot birlashmasi Xatirchi tumani Xatirchi tuman, Mustaqillik mahallasi 45. 5. Nurota tumani tibbiyot birlashmasi Nurota tumani Gʻozgʻon shahri Nurota tumani, U. Yusupov koʻchasi, 132-uy 46. 6. Qiziltepa tumani tibbiyot birlashmasi Qiziltepa tumani Qiziltepa tumani, Shifokorlar koʻchasi, 1-uy 47. 7. Navbahor tumani tibbiyot birlashmasi Navbahor tumani Navbahor tumani, Arabxona mahallasi 48. 8. Konimex tumani tibbiyot birlashmasi Konimex tumani Konimex tumani, Istiqlol koʻchasi, 4-uy Namangan viloyati 49. 1. RIRSIATM Namangan viloyati hududiy filiali Namangan shahri Davlatobod tumani Yangi Namangan tumani Namangan shahri, A. Navoiy koʻchasi, 70-uy 50. 2. Toʻraqoʻrgʻon tumani tibbiyot birlashmasi Toʻraqoʻrgʻon tumani Toʻraqoʻrgʻon shahri, Namangan koʻchasi, 6-uy 51. 3. Namangan tumani tibbiyot birlashmasi Namangan tumani Namangan tumani, Nurafshon koʻchasi, 46-uy 52. 4. Yangiqoʻrgʻon tumani tibbiyot birlashmasi Yangiqoʻrgʻon tumani Chortoq tumani Yangiqoʻrgʻon tumani, A. Qoʻchqorov koʻchasi, 173-uy 53. 5. Kosonsoy tumani tibbiyot birlashmasi Kosonsoy tumani Kosonsoy shahri, Ibn Sino koʻchasi, 74-uy 54. 6. Norin tumani tibbiyot birlashmasi Norin tumani Haqqulobod shahri, Beruniy koʻchasi, 21-uy 55. 7. Uchqoʻrgʻon tumani tibbiyot birlashmasi Uchqoʻrgʻon tumani Uychi tumani Uchqoʻrgʻon shahri, Ibn Sino koʻchasi, 3-uy 56. 8. Pop tumani tibbiyot birlashmasi Pop tumani Chust tumani Pop shaharchasi, Paxtakor koʻchasi, 3-uy 57. 9. Mingbuloq tumani tibbiyot birlashmasi Mingbuloq tumani Jomashuy shaharchasi, E. Oʻrmonov koʻchasi, 24-uy Samarqand viloyati 58. 1. RIRSIATM Samarqand viloyati hududiy filiali Samarqand shahri Jomboy tumani Pastdargʻom tumani Jomboy tumani, Sh. Burxonov koʻchasi, 1-uy 59. 2. Bulungʻur tumani tibbiyot birlashmasi Bulungʻur tumani Bulungʻur shahri, Oʻzbekiston koʻchasi, 80-uy 60. 3. Tayloq tumani tibbiyot birlashmasi Samarqand tumani Tayloq tumani Tayloq tumani, Ibn Sino koʻchasi, 7-uy 61. 4. Urgut tumani tibbiyot birlashmasi Urgut tumani Urgut shahri, Navoiy shoh koʻchasi, 99-uy 62. 5. Payariq tumani tibbiyot birlashmasi Payariq tumani Payariq tumani, Payariq mahallasi 63. 6. Ishtixon tumani tibbiyot birlashmasi Ishtixon tumani Oqdaryo tumani Ishtixon shahri, A. Navoiy koʻchasi, 12-uy 64. 7. Qoʻshrabot tumani tibbiyot birlashmasi Qoʻshrabot tumani Qoʻshrabot tumani, Gʻ. Gʻulom koʻchasi, 59-uy 65. 8. Kattaqoʻrgʻon shahri tibbiyot birlashmasi Kattaqoʻrgʻon shahri Kattaqoʻrgʻon tumani Narpay tumani Kattaqoʻrgʻon shahri, Oʻzbekiston koʻchasi, 149-uy 66. 9. Paxtachi tumani tibbiyot birlashmasi Paxtachi tumani Paxtachi tumani, Boʻston mahallasi 67. 10. Nurobod tumani tibbiyot birlashmasi Nurobod tumani Nurobod shahri, Yangiqishloq koʻchasi, 1-uy Surxondaryo viloyati 68. 1. RIRSIATM Surxondaryo viloyati hududiy filiali Termiz shahri Termiz tumani Jarqoʻrgʻon tumani Termiz shahri, Uchqun koʻchasi, 5-uy 69. 2. Denov tumani tibbiyot birlashmasi Denov tumani Denov shahri Denov tumani, Sharof Rashidov mahallasi 70. 3. Sariosiyo tumani tibbiyot birlashmasi Sariosiyo tumani Uzun tumani Sariosiyo tumani, Afrosiyob koʻchasi, 37-uy 71. 4. Shoʻrchi tumani tibbiyot birlashmasi Shoʻrchi tumani Oltinsoy tumani Shoʻrchi tumani, Mustaqillik koʻchasi, 68-uy 72. 5. Qumqoʻrgʻon tumani tibbiyot birlashmasi Qumqoʻrgʻon tumani Qumqoʻrgʻon tumani, Oxunboboyev koʻchasi, 15-uy 73. 6. Qiziriq tumani tibbiyot birlashmasi Bandixon tumani Qiziriq tumani Qiziriq tumani, Ibn Sino koʻchasi, 1-uy 74. 7. Sherobod tumani tibbiyot birlashmasi Angor tumani Sherobod tumani Sherobod tumani, Galaguzar mahallasi 75. 8. Boysun tumani tibbiyot birlashmasi Boysun tumani Boysun tumani, Istiqlol koʻchasi, 33-uy 76. 9. Muzrabot tumani tibbiyot birlashmasi Muzrabot tumani Muzrabot tumani, Amir Temur koʻchasi, 3-uy Sirdaryo viloyati 77. 1. RIRSIATM Sirdaryo viloyati hududiy filiali Guliston shahri Mirzaobod tumani Guliston shahri, Ibn-Sino koʻchasi, 20-uy 78. 2. Guliston tumani tibbiyot birlashmasi Guliston tumani Guliston tumani, Ibrat koʻchasi, 24-uy 79. 3. Sirdaryo tumani tibbiyot birlashmasi Sayxunobod tumani Sirdaryo tumani Sirdaryo tumani, Lochin koʻchasi, 16-uy 80. 4. Sardoba tumani tibbiyot birlashmasi Oqoltin tumani Sardoba tumani Sardoba tumani, Rohat koʻchasi, 15-uy 81. 5. Boyovut tumani tibbiyot birlashmasi Shirin shahri Boyovut tumani Boyovut tumani, Sayilbogʻ koʻchasi, 4/1-uy 82. 6. Yangiyer shahri tibbiyot birlashmasi Xovos tumani Yangiyer shahri Yangiyer shahri, Beruniy koʻchasi, 8-uy Toshkent viloyati 83. 1. RIRSIATM Toshkent viloyati hududiy filiali Angren shahri Ohangaron tumani Angren shahri, Obod turmush koʻchasi, 20-uy 84. 2. Bekobod tumani tibbiyot birlashmasi Bekobod tumani Bekobod shahri Bekobod tumani, Ibn Sino koʻchasi, 2-uy 85. 3. Boʻka tumani tibbiyot birlashmasi Boʻka tumani Oqqoʻrgʻon tumani Boʻka tumani, A. Ikramov koʻchasi, 2-uy 86. 4. Olmaliq shahar tibbiyot birlashmasi Olmaliq shahri Ohangaron shahri Olmaliq shahri, M. Ulugʻbek koʻchasi, 51-uy 87. 5. Nurafshon shahri tibbiyot birlashmasi Nurafshon shahri Piskent tumani Oʻrta Chirchiq tumani Nurafshon shahri, Shifokorlar koʻchasi, 22-uy 88. 6. Chirchiq shahri tibbiyot birlashmasi Chirchiq shahri Boʻstonliq tumani Qibray tumani Chirchiq shahri, 8-mikrorayon 89. 7. Parkent tumani tibbiyot birlashmasi Parkent tumani Yuqorichirchiq tumani Parkent shahri, Alisher Navoiy shoh koʻchasi 90. 8. Yangiyoʻl shahri tibbiyot birlashmasi Yangiyoʻl shahri Quyichirchiq tumani Yangiyoʻl tumani Chinoz tumani Yangiyoʻl shahri, Toshkent shoh koʻchasi, 2-uy 91. 9. Toshkent tumani tibbiyot birlashmasi Zangiota tumani Toshkent tumani Toshkent tumani, Ravnaq koʻchasi, 2-uy Fargʻona viloyati 92. 1. RIRSIATM Fargʻona viloyati hududiy filiali Fargʻona shahri Quvasoy shahri Fargʻona shahri, Yangi zamon koʻchasi, 61-uy 93. 2. Fargʻona tumani tibbiyot birlashmasi Fargʻona tumani Fargʻona tumani, Quvonch koʻchasi, 96-uy 94. 3. Bogʻdod tumani tibbiyot birlashmasi Rishton tumani Bogʻdod tumani Bogʻdod shaharchasi, Birdamlik koʻchasi, 12-uy 95. 4. Soʻx tumani tibbiyot birlashmasi Soʻx tumani Soʻx tumani, Mustaqillik koʻchasi 96. 5. Fargʻona viloyati Qoʻqon shahri 2-sonli narkologiya dispanseri Qoʻqon shahri Uchkoʻprik tumani Buvayda tumani Qoʻqon shahri, Burchlik koʻchasi, 5-uy 97. 6. Dangʻara tumani tibbiyot birlashmasi Dangʻara tumani Dangʻara tumani, Istiqlol koʻchasi, 43-uy 98. 7. Oʻzbekiston tumani tibbiyot birlashmasi Oʻzbekiston tumani Furqat tumani Oʻzbekiston tumani, Gʻalaba koʻchasi, 45-uy 99. 8. Beshariq tumani tibbiyot birlashmasi Beshariq tumani Beshariq shahri, Sirdaryo koʻchasi, 76-uy 100. 9. Margʻilon shahri tibbiyot birlashmasi Margʻilon shahri Qoʻshtepa tumani Margʻilon shahri, Xiyobon koʻchasi, 122-uy 101. 10. Yozyovon tumani tibbiyot birlashmasi Yozyovon tumani Yozyovon tumani, A. Navoiy koʻchasi, 17-uy 102. 11. Oltiariq tumani tibbiyot birlashmasi Oltiariq tumani Oltiariq tumani, Oʻzbekiston koʻchasi, 3-uy 103. 12. Toshloq tumani tibbiyot birlashmasi Toshloq tumani Quva tumani Toshloq shaharchasi, Navoiy koʻchasi, 20-uy Xorazm viloyati 104. 1. RIRSIATM Xorazm viloyati hududiy filiali Xiva shahri Xiva tumani Xiva tumani, Shomaxulum mahallasi 105. 2. Urganch shahri tibbiyot birlashmasi Urganch shahri Urganch tumani Urganch shahri, Yu. Babajanov koʻchasi, 2/1-uy 106. 3. Qoʻshkoʻpir tumani tibbiyot birlashmasi Qoʻshkoʻpir tumani Shovot tumani Qoʻshkoʻpir tumani, Mustaqillik koʻchasi, 69-uy 107. 4. Yangibozor tumani tibbiyot birlashmasi Yangibozor tumani Gurlan tumani Yangibozor tumani, X. Karimov koʻchasi, 64-uy 108. 5. Hazorasp tumani tibbiyot birlashmasi Hazorasp tumani Tuproqqalʼa tumani Hazorasp tumani, Gʻ. Gʻulom koʻchasi, 3-uy 109. 6. Xonqa tumani tibbiyot birlashmasi Xonqa tumani Yangiariq tumani Xonqa tumani, Al-Xorazmiy koʻchasi, 70-uy 110. 7. Bogʻot tumani tibbiyot birlashmasi Bogʻot tumani Bogʻot tumani, Toshkent koʻchasi, 2-uy Toshkent shahar 111. 1. Respublika shoshilinch tibbiy yordam ilmiy markazi Toshkent shahri Chilonzor tumani, Kichik halqa yoʻli koʻchasi, 2-uy 112. 2. 4-sonli shahar klinik shifoxonasi Toshkent shahri Yashnobod tumani, Birlashgan koʻchasi, 1-uy 113. 3. 7-sonli shahar klinik shifoxonasi Toshkent shahri Yunusobod tumani, Gʻayratiy koʻchasi, 23-uy 114. 4. Ibn Sino nomli shahar 1-son klinik shifoxonasi Toshkent shahri Shayxontohur tumani, Koʻkcha Darvoza koʻchasi, 40-uy II. 2023-2024-yillarda tashkil etiladigan tumanlararo punktlar Qoraqalpogʻiston Respublikasi 1. 1. Moʻynoq tumani tibbiyot birlashmasi Moʻynoq tumani, Jalimbetov koʻchasi, 1-uy 2. 2. Taxtakoʻpir tumani tibbiyot birlashmasi Taxtakoʻpir tumani, Beskala koʻchasi, raqamsiz uy Andijon viloyati 3. 1. Shahrixon tumani tibbiyot birlashmasi Shahrixon shahri, R. Yodgorov koʻchasi, 105-uy Buxoro viloyati 4. 1. Shofirkon tumani tibbiyot birlashmasi Shofirkon tumani, Navroʻz koʻchasi, 112-uy Qashqadaryo viloyati 5. 1. Qamashi tumani tibbiyot birlashmasi Qamashi tumani, Farovon koʻchasi, 25-uy 6. 2. Nishon tumani tibbiyot birlashmasi Yangi Nishon shaharchasi, A. Temur koʻchasi Namangan viloyati 7. 1. Chust tumani tibbiyot birlashmasi Chust tumani, Sabzazor mahallasi Samarqand viloyati 8. 1. Pastdargʻom tumani tibbiyot birlashmasi Pastdargʻom tumani, Beruniy koʻchasi, 20-uy Surxondaryo viloyati 9. 1. Jarqoʻrgʻon tumani tibbiyot birlashmasi Jarqoʻrgʻon tumani, Shifokorlar koʻchasi, 1-uy 10. 2. Angor tumani tibbiyot birlashmasi Angor tumani, Shifokorlar koʻchasi, 14-uy 11. 3. Oltinsoy tumani tibbiyot birlashmasi Oltinsoy tumani, Boʻston koʻchasi, 5-uy Sirdaryo viloyati 12. 1. Sayxunobod tumani tibbiyot birlashmasi Sayxunobod tumani, Shifokorlar koʻchasi, 3-uy Toshkent viloyati 13. 1. Oʻrtachirchiq tumani tibbiyot birlashmasi Oʻrtachirchiq tumani, Nilufar koʻchasi, 2-uy 14. 2. Boʻstonliq tumani tibbiyot birlashmasi Gʻazalkent shahri, A. Temur koʻchasi, 12-uy 15. 3. Zangiota tumani tibbiyot birlashmasi Zangiota tumani, Markaziy shoh koʻchasi, raqamsiz uy Fargʻona viloyati 16. 1. Rishton tumani tibbiyot birlashmasi Rishton tumani, A. Roshidoniy koʻchasi, 107-uy 17. 2. Quva tumani tibbiyot birlashmasi Quva tumani, Yetakchilar koʻchasi 18. 3. Uchkoʻprik tumani tibbiyot birlashmasi Uchkoʻprik tumani, Sogʻlom avlod koʻchasi Xorazm viloyati 19. 1. Urganch tumani tibbiyot birlashmasi Urganch tumani, Ibn Sino koʻchasi, 12-uy 20. 2. Tuproqqalʼa tumani tibbiyot birlashmasi Tuproqqalʼa tumani, Xorazm koʻchasi, 1a-uy